stanford-oval/wikipedia huggingface dataset:
דקסמתזון
שימושים רפואיים > סרטן

חולי סרטן העוברים כימותרפיה מקבלים לעיתים קרובות דקסמתזון כדי לנטרל תופעות לוואי של הטיפולים נגד הגידול. דקסמתזון יכול להגדיל את האפקט נגד בחילה של אנטגוניסטים לקולטן 5-HT3, כגון אונדאנסטרון. המנגנון המדויק של אינטראקציה זו אינו מוגדר היטב, אבל משערים כי השפעה זו עשויה לנבוע בין היתר כתוצאה מעיכוב של סינתזה פרוסטגלנדין, השפעות אנטי דלקתיות, השפעות של דיכוי מערכת החיסון, ירידה בשחרור של אופיואידים אנדוגניים, או שילוב של הנ"ל.
בגידולים במוח (ראשוני או גרורתי), דקסמתזון משמש כדי להפחית את התפתחות הבצקת, אשר עלולה בסופו של דבר לדחוס מבנים אחרים במוח. דקסמתזון ניתן גם בטיפול במצבים של דחיסת חוט השדרה על ידי גידול.
דקסמתזון משמש גם כתרופה כימותרפית בגידולים המטולוגיים מסוימים, במיוחד בטיפול במיאלומה נפוצה, שבה התרופה ניתנת לבדה או בשילוב עם תרופות כימותרפיות אחרות כדוגמת תאליומיד, לנלידומיד, פלודרבין, בורטזומיב, או שילוב של דוקסורוביצין ווינקריסטין או בורטזומיב/ לנלידומידלנלידומיד/ דקסמתזון.
שימושים רפואיים > בעיות אנדוקריניות

דקסמתזון משמש גם לטיפול בהפרעה נדירה של ההתנגדות לגלוקוקורטיקואיד.
בתת פעילות בלוטת יותרת הכליה ומחלת אדיסון, דקסמתזון ניתן כאשר החולה אינו מגיב היטב לפרדניזון או למתילפרדניזולון.
דקסמתזון יכול לשמש לטיפול בהיפרפלזיה מולדת של האדרנל במתבגרים ומבוגרים כדי לדכא את הייצור של ACTH. דקסמתזון ניתן בדרך כלל בלילה.
שימושים רפואיים > הריון

השימוש בדקסמתזון בהריון מצריך אישור רופא ומעקב. דקסמתזון עשוי להינתן לנשים בסיכון ללידה מוקדמת כדי לקדם את ההבשלה של ריאות העובר. השימוש בתרופה נקשר לתופעות של משקל לידה נמוך, אם כי ללא שיעור מוגדל של מוות ילודים.
דקסמתזון שימש גם במהלך ההריון כמו תרופה שלא בהתוויה לטיפול טרום לידתי עבור הסימפטומים של היפרפלזיה מולדת של האדרנל (CAH) בתינוקות בנות. CAH גורם למגוון של ליקויים פיזיים, בעיקר תופעות של אינטרסקס ואיברי מין שאינם חד משמעיים. טיפול ב-CAH לפני הלידה מפחית סימפטומים של CAH, אך הוא אינו מטפל בהפרעה מולדת. שימוש זה שנוי במחלוקת: הוא נחקר באופן לא מספק, ורק בערך אחד מכל עשרה עוברים של נשים שטופלו נמצאים בסיכון להיפגע מכך, ומנגד תועדו תופעות לוואי חמורות. השימוש הניסויי בדקסמתזון בהריון עבור טיפול CAH הופסק בשוודיה כאשר אחד מחמישה מקרים סבלו מתופעות לוואי.
שימושים רפואיים > מחלות גבהים

דקסמתזון משמש בטיפול בבצקת מוח תלוית גובה (HACE) ובצקת ריאות תלוית גבוה (HAPE). משלחות של מטפסי הרים מצוידות לרוב בתרופה כדי לעזור למטפסים להתמודד עם סיבוכים של מחלת גובה.
שימושים רפואיים > בחילה והקאה

דקסמתזון במתן תוך ורידי יעיל למניעת בחילה והקאות אצל אנשים שעברו ניתוח.
שימושים רפואיים > כאב גרון

מנה אחת של דקסמתזון או סטרואיד אחר מעודד את ההבראה מכאב גרון.
שימושים רפואיים > מחלת נגיף הקורונה

ב-16 ביוני 2020 התפרסם מחקר של אוניברסיטת אוקספורד לפיו טיפול בדקסתמזון בכמות קטנה (6 מ"ג ביום) עשוי להוריד את שיעורי התמותה ממחלת נגיף קורונה 2019 בכשליש עבור חולים מונשמים ובכחמישית עבור חולים המקבלים טיפול בחמצן. לא נצפו יתרונות עבור מטופלים שלא נזקקו לסיוע נשימתי. בחודש ספטמבר 2020 פרסם ארגון הבריאות העולמי המלצה לטפל בחולי קורונה קשים באמצעות דקסמתזון .
התוויות נגד

לדקסמתזון מספר התוויות נגד בהן בין היתר:
זיהומים בלתי מבוקרים
רגישות יתר ידועה לדקסמתזון
מלריה מוחית
זיהום פטרייתי מערכתי
טיפול מקביל עם חיסונים של נגיף חי (כולל אבעבועות שחורות)
תופעות לוואי

השכיחות המדויקת של ההשפעות השליליות של דקסמתזון אינן זמינות, ולכן נעשו אומדנים לגבי ההיארעות של ההשפעות השליליות שלהלן על בסיס ההשפעות השליליות של סטרואידים קשורים ועל תיעוד אודות דקסמתזון.
נפוץ:
אקנה
נדודי שינה
ורטיגו
תיאבון מוגבר
עלייה במשקל
ריפוי עור פגוע
דיכאון
אופוריה
יתר לחץ דם
סיכון מוגבר לזיהום
עלייה בלחץ תוך עיני
הקאות
בעיות עיכול
בלבול
אמנזיה
עצבנות
בחילה
חוסר נוחות
כאבי ראש
קטרקט (בטיפול ממושך מופיע בכ-10% מהמטופלים)
תופעות לוואי > אינטראקציות

אינטראקציות מוכרות עם תרופות אחרות:
משרי פעולה של אנזימים מיקרוזומליים בכבד כגון ברביטורט, פניטואין, וריפמפיצין עשויים להפחית את מחצית החיים של דקסמתזון.
טיפול יחד עם גלולות למניעת הריון יכול להגדיל את נפח הפיזור.
פרמקולוגיה

כמו גלוקוקורטיקואיד, דקסמתזון הוא אגוניסט של קולטן גלוקוקורטיקואיד (GR). אין לו פעילות מינרלוקורטיקואידית. יחס ההמרה של דקסמתזון לפרדניזון הוא 3 מ"ג דקסמתזון ל-20 מ"ג פרדניזון.
כימיה

דקסמתזון הוא קורטיקוסטרואיד פרגנאן סינתטי והוא נגזרת של קורטיזול (הידרוקורטיזון). הוא ידוע גם בשם 1-dehydro-9α-fluoro-16α-methylhydrocortisone או כ־9α-fluoro-11β, 9α-fluoro-11β,17α,21-trihydroxy-16α-methylpregna-1,4-diene-3,20-dione.‏
היסטוריה

דקסמתזון סונתז לראשונה בשנת 1957. הוא הוכנס לשימוש רפואי בשנת 1958.
ההרים הטראנס-אנטארקטיים

| --- | --- |

ההרים הטראנס-אנטארקטיים בצפון ארץ ויקטוריה בקרבת כף רוברטס
 מידע כללי
 גובה:  4,528 מ' 
 שטח:  584,000 קמ"ר 
 מיקום:  אזור הברית האנטארקטית,
 אורך הרכס:  3,500 ק"מ 
 קואורדינטות:  85°S 175°W﻿ / ﻿85°S 175°W﻿ / -85; -175
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיההרים הטראנס-אנטארקטיים(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיההרים הטראנס-אנטארקטיים
 
ההרים הטראנס-אנטארקטיים (בקיצור TAM) יוצרים רכס הררי באנטארקטיקה המשתרע, בכמה הפסקות, על פני היבשת מכף אדייר בצפון ארץ ויקטוריה אל ארץ קואוטס. ההרים האלה מפרידים בין מזרח אנטארקטיקה למערב אנטארקטיקה. הם כוללים מספר קבוצות הרים המכונות כל אחת בשם נפרד, ואלה, בתורן, מתחלקות שוב לכמה רכסים קטנים יותר.
גאוגרפיה

רכס ההרים משתרע בין ים רוס לים ודל לכל אורך אנטארקטיקה, ומכאן שמו. ההרים הטראנס-אנטארקטיים, שאורכם כולל הוא 5600 ק"מ, הם בין רכסי ההרים הארוכים ביותר עלי אדמות. הרכס, שרוחבו 300-100 ק"מ, מהווה גבול בין מזרח אנטארקטיקה למערבה. תכסית הקרח של מזרח אנטארקטיקה תוחמת את ההרים הטראנס-אנטארקטיים לכל אורכם מן הצד המזרחי, ואילו צדו המערבי של הרכס תחום בים רוס בארץ ויקטוריה, מכף אדייר עד מצר מקמרדו, מדף הקרח רוס ממצר מקמרדו עד סמוך לקרחון סקוט, ותכסית הקרח של מערב אנטארקטיקה מעבר לו.
הפסגות והעמקים היבשים של ההרים הטראנס-אנטארקטיים הם מן המקומות המעטים באנטארקטיקה שאינם מכוסים בקרח. הפסגה הגבוהה ביותר מתנשאת לגובה של למעלה מ-4,500 מטרים מעל פני הים. העמקים היבשים מקמרדו נמצאים סמוך למצר מקמרדו ומייצגים תופעה אנטארקטית יחידה במינה: נופים נטולי שלג וקרח, הודות לרמת משקעים נמוכה עד קיצוניות וארוזיה של קרח עקב התמוססות בעמקים. ההר הגבוה ביותר בהרים הטראנס-אנטארקטיים הוא הר קירקפטריק, המתנשא לגובה 4,528 מ' ברכס המלכה אלכסנדרה. פסגות מבודדות מוקפות קרח נקראות נונאטאק.
בינואר 2008 דיווח צוות של הסקר הבריטי-אנטארקטי (BAS, British Antarctic Survey) על התפרצות געשית משוערת שאירעה מתחת למעטה הקרח באנטארקטיקה לפני 2,200 שנה. דיווח זה נשען על סקר אווירי וצילומי מכ"ם, והוא טוען כי התפרצות זו היא הגדולה ביותר באזור במהלך 10,000 השנים האחרונות. האפר הגעשי הושקע על פני הקרח למרגלות הרי הדסון, וכיסה שטח של כ-25,000 קמ"ר, כנראה מעמוד אפר בגובה 12 ק"מ. החוקרים גילו פסגה הררית 100 מ' לפני השטח, ומאמינים כי זו פסגתו של הטויה הקשור להתפרצות.
ביולוגיה

פינגווינים, כלבי-ים ועופות ים חיים לאורך קו החוף של ים רוס בארץ ויקטוריה, ואילו צורות החיים בפנים ההרים הטראנס-אנטארקטיים מוגבלות לחיידקים, טחבים, אצות ופטריות.
היסטוריה

ההרים הטראנס-אנטארקטיים נצפו לראשונה על ידי קפטן ג'יימס רוס בשנת 1841, מים רוס. הרכס הוא מחסום טבעי שהכרחי לחצות אותו כדי להגיע אל הקוטב הדרומי ממדף הקרח רוס. בשנת 1908, לא הגיעה הקבוצה של ארנסט שקלטון אל הקוטב הדרומי, אבל הייתה הראשונה לחצות את ההרים דרך קרחון בירדמור. רוברט סקוט חזר אל אותו קרחון בשנת 1911, ואילו רואלד אמונדסן חצה את הרכס דרך קרחון אקסל הייברג.
חלק גדול מן הרכס לא נחקר עד שלהי שנות ה-50', כאשר משלחות כמו מבצע הייג'אמפ והשנה הגאופיזית הבינלאומית עשו שימוש נרחב בתצלומי אוויר והתרכזו בחקירה יסודית של היבשת כולה. השם "ההרים הטראנס-אנטארקטיים" ניתן בשנת 1962 בהמלצת הוועדה המייעצת לשמות אנטארקטיים (ועדת US-ACAN, בסמכות אמריקאית לשמות גאוגרפיים). השם הזה, התיאורי לחלוטין (בניגוד להרבה שמות גאוגרפיים אחרים באנטארקטיקה), קיבל אישור בינלאומי.
קרחון לברט בהרי המלכה מוד הוא הנתיב המתוכנן דרך ההרים הטראנס-אנטארקטיים לדרך האספקה היבשתית בין תחנת מקמרדו לתחנת הקוטב הדרומי אמונדסן-סקוט.
לקריאה נוספת

• Gunter Faure, Teresa M. Mensing, , Springer
• Sokol, E. R., C. W. Herbold, C. K. Lee, S. C. Cary, and J. E. Barrett, , Ecosphere 4(11):136. http://dx.doi.org/10.1890/
ES13-00136.1 2013
• I.B. Campbell, G.G.C. Claridge, , PP 30 - 32
הערות שוליים

↑  התפרצות געשית באנטארקטיקה
↑  ראו ב"לקריאה נוספת" את מאמרו של Sokol
| --- | --- |
בקרת זהויות :  NLI: 987007546201005171  GND: 4306115-1  LCCN: sh85136872  VIAF: 57146153195305252845   WorldCat (עם VIAF): 57146153195305252845
היפוגרף

במתמטיקה, היפוגרף של פונקציה f : Rn → R  הוא קבוצה של הנקודות הנמצאות מתחת הגרף של פונקציה או עליו:
וההיפוגרף המוגבל היא קבוצת הנקודות הנמצאות מתחת לפונקציה:
ההיפוגרף היא קבוצה ריקה אם הפונקציה שקולה לאינסוף ( f\equiv -\infty ).
אפשר להגדיר היפוגרף גם לפונקציה שתמונה שלה היא קבוצה כלשהי. בצורה דומה, אפשר להגדיר את הקבוצה של הנקודות הנמצאות מעל לפונקציה, שהיא האפיגרף. מאפיינים של ההיפוגרף הם:
פונקציה היא פונקציה קעורה אם ההיפוגרף שלה היא קבוצה קמורה.
פונקציה היא פונקציה רציפה למחצה אם ההיפוגרף שלה היא קבוצה סגורה
| חשבון אינפיניטסימלי |
| --- | --- | --- |
| מושגי יסוד | חשבון אינפיניטסימלי • סדרה • סדרה מתכנסת • גבול • סדרת קושי • טור • אינפיניטסימל • שדה המספרים הממשיים • ערך מוחלט • אי-שוויון המשולש • אי-שוויון קושי-שוורץ |  |
| פונקציות | פונקציה • גרף פונקציה • פונקציה ליניארית • פונקציה מונוטונית • נקודת קיצון •נקודת פיתול •נקודת אוכף • פונקציה קעורה • פונקציה קמורה • פונקציה רציפה • פונקציה רציפה במידה שווה • נקודת אי רציפות • נגזרת • טור טיילור • סדרת פונקציות • התכנסות נקודתית • התכנסות במידה שווה |  |
| משפטים | משפט בולצאנו-ויירשטראס • משפטי ויירשטראס • משפט קנטור • משפט ערך הביניים • משפט פרמה • משפט רול • משפט הערך הממוצע של לגראנז' • משפט הערך הממוצע של קושי • משפט דארבו • כלל השרשרת • כלל הסנדוויץ' • כלל לופיטל • משפט שטולץ • אריתמטיקה של גבולות |  |
| האינטגרל | אינטגרל • אינטגרל לא אמיתי • אינטגרל רב-ממדי • המשפט היסודי של החשבון הדיפרנציאלי והאינטגרלי • אינטגרציה בחלקים • שיטות אינטגרציה |  |
| אנליזה מתקדמת | פונקציה מרוכבת • אנליזה וקטורית • שיטת ניוטון-רפסון • משוואה דיפרנציאלית • טופולוגיה • תורת המידה |  |
אנליזה מתמטית • אנליזה וקטורית • טופולוגיה • אנליזה מרוכבת • אנליזה פונקציונלית • תורת המידה
החדר הכחול (הבית הלבן)

החדר הכחול - מבט לכיוון דרום מזרח.
תרשים הקומה הראשונה של הבית הלבן, החדר הכחול מסומן בכחול.
החדר הכחול (באנגלית: Blue Room) הוא חדר מרכזי גדול, המצוי בקומה הראשונה של הבית הלבן, משכן נשיא ארצות הברית בוושינגטון. כמו החדר הסגלגל, גם החדר הכחול בעל צורה סגלגלה.
החדר מקושט בווילונות, שטיחים וריהוט בצבע כחול, והוא משמש כחדר אירוח רשמי. יחד עם החדר הצהוב בקומה מעליו וחדר קבלת הפנים הדיפלומטי שבקומה תחתיו, החדר הכחול הוא אחד משלושת החדרים הסגלגלים המצויים בתוכניתו המקורית של ג'יימס הובן.
קוטרו של החדר 10 על 12 מטרים, ובו שש דלתות המפנות אל אולם הצלב (Cross Hall), החדר הירוק, החדר האדום והמרפסת הדרומית.
ריהוט

שמונה מבין רהיטי החדר הם רהיטים מוזהבים מתקופת כהונתו של ג'יימס מונרו כנשיא, כמו כן שולחן השיש שבחדר נרכש על ידי מונרו בשנת 1817.
בתחילת המאה ה-19 הוצבה בחדר נברשת עשויה עץ מוזהב וזכוכית, וכן בשנת 1859 הוצב דיוקנו של ג'ון טיילר בקיר המערבי של החדר.
צבע הכחול של החדר אופייני לו החל מתקופת מונרו. בראשית המאה ה-19 נקנו עבור החדר וילונות סטין כחולים צרפתיים. והשטיח הוא שחזור של השטיח שהיה בחדר בשנת 1815.
בחדר מוצב מדי חודש דצמבר עץ חג המולד של הבית הלבן.
היסטוריה > הסלון הסגלגל

במהלך תקופת כהונתו של מונרו שימש החדר הכחול בתור הכניסה הדרומית לבית הלבן. האדריכל בנג'מין לטרוב תכנן את החדר בסגנון נאו-קלאסי, אולם הרהיטים המקוריים של החדר נשרפו כאשר נשרף הבית הלבן בשנת 1814 על ידי חיילים בריטיים במהלך מלחמת 1812. לאחר בניית הבית הלבן מחדש, עוצב החדר בהוראת ג'יימס מונרו בסגנון אימפריאלי צרפתי - סגנון החדר עד ימינו.
מרטין ואן ביורן הורה על עיטור החדר בצבע כחול בשנת 1837 וזה נותר צבעו עד ימינו.
חדר זה, כמו מרבית חדרי המבנה, נהרס לחלוטין במהלך השיפוץ בתקופת הארי טרומן, וכן תוספת מרפסת טרומן מצילה על אכסדרת העמודים שמחוץ לחדר הכחול.
השיפוץ האחרון שנערך בחדר הכחול הסתיים בשנת 1995.
החדר האדום (הבית הלבן)

| --- | --- |

 מידע כללי
 סוג:  חדר קבלת פנים 
 כתובת:  הבית הלבן 
 מיקום:  וושינגטון די. סי. 
 מדינה:  ארצות הברית 
 מידות
 אורך:  8.5 מ' 
 רוחב:  6.85 מ' 
 קואורדינטות:  38°53′51″N 77°02′11″W﻿ / ﻿38.8975°N 77.0365°W﻿ / 38.8975; -77.0365
 תרשים הקומה הראשונה בבית הלבן. החדר האדום מסומן באדום
 
החדר האדום - מבט לכיוון צפון מזרח.
החדר האדום - תצלום מהמאה ה-19.
החדר האדום (באנגלית: Red Room) הוא אחד מחדרי הקומה הראשונה של הבית הלבן – משכן נשיא ארצות הברית בוושינגטון שבארצות הברית.
החדר שימש בעבר כחדר הסבה. כיום החדר משמש לארוחות מצומצמות משתתפים שעורך נשיא ארצות הברית. החדר מקושט באופן מסורתי בגווני אדום, ומכאן שמו.
גודלו 8.5 על 6.85 מטרים, ולו שש דלתות הפונות אל מסדרון הצלב (Cross Hall), החדר הכחול, האכסדרה הדרומית, וחדר האוכל הממלכתי.
החדר מרוהט בסגנון אימפריאלי צרפתי, וחלק מהרהיטים יוצרו על ידי הנגר הצרפתי שהיגר למדינת ניו יורק – שארל הונרה לאנוייה (Charles-Honoré Lannuier).
קירות החדר מחופות בסטין אדום שעליו עיטורי זהב. רהיטי החדר מעוטרים במשי אדום, ומגולפים בצורות של דולפינים, ראשי אריות וספינקסים - מוטיב מצרי שהפך פופולרי בצרפת לאחר מסעו של נפוליאון בונפרטה למצרים.
השטיח משנת 1997 בצבעי בז', אדום וזהב הוא שיחזור של שטיח מהמאה ה-19 שיוצר בצרפת. הנברשת יוצרה בשנת 1805. בחדר מוצג דיוקנה של דולי מדיסון מעשי ידי הצייר גילברט סטיוארט משנת 1804 וכן כמה ציורי נוף.
היסטוריה

בציור משנת 1803 של בנג'מין לטרוב של הקומה הראשונה של הבית הלבן ("הקומה הרשמית" – "the "State Floor) ניתן לראות שחדר זה שימש כחדר כניסה לספריית הנשיא שמוקמה בחדר הסמוך [דרושה הבהרה]. בתקופת כהונתו של ג'יימס מדיסון החדר הפך ל"חדר האוכל הצהוב" בו ערכה דולי מדיסון נשפים מדי יום רביעי.
רהיטי החדר, בסגנון צרפתי אימפריאלי נרכשו על ידי ג'יימס מונרו (אשר רכש אף את הרהיטים של החדר הכחול).
חדר זה נהרס לחלוטין בתקופת השיפוץ שנערך בעת כהונתו של הארי טרומן ונבנה מחדש לאחר מכן.
בשנת 1962, בתקופת כהונתו של ג'ון קנדי שופץ החדר ובשנת 2000 שופץ החדר בשנית.
הטייס (סרט, 2021)

| --- | --- |

 בימוי:  רנאט דאוולטיארוב
 הופק בידי:  רנאט דאוולטיארוב, ולדיסלב ריאשין 
 תסריט:  רנאט דאוולטיארוב 
 שחקנים ראשיים:  פיוטר פיודורוב אנה פסקובה פאבל אוסאדצ'י ניקולוז פאיקרידזה מקסים אמליאנוב אלכסיי ברבש ולרי גרישקו אלנה דרובישה גלה מסחי
 מדינה:  רוסיה רוסיה
 חברת הפקה:  Star Media DAP Production Interfest
 חברה מפיצה:  סנטרל פרטנרשיפ
 הקרנת בכורה:  רוסיה 2 בדצמבר 2021
 משך הקרנה:  107 דקות
 שפת הסרט:  רוסית 
 סוגה:  סרט מלחמה, סרט דרמה, סרט ביוגרפי, סרט היסטורי 
 תקציב:  319,000,000 מיליון רובל רוסי
 הכנסות:  60,000,000 מיליון רובל רוסי
 דף הסרט ב־IMDb
 
במאי הסרט רנאט דאוולטיארוב.
הטייס (ברוסית: Лётчик) הוא סרט דרמה ומלחמה רוסי בבימויו של רנאט דאוולטיארוב, שתוכנן לצאת לאקרנים ב-4 בנובמבר 2021, אך בעקבות הטלת סגר לאור עליית גל נוסף של מגפת הקורונה ברוסיה, נדחתה יציאתו ל־2 בדצמבר 2021. הסרט הופק בשיתוף פעולה עם משרד התרבות של רוסיה וקרן הקולנוע הרוסי.
הסרט מתרחש במהלך החזית המזרחית במלחמת העולם השנייה. התסריטאים השתמשו בסיפור האמיתי של אלכסיי מארסייב, שמצא את עצמו בנסיבות דומות, איבד את שתי רגליו, אך עדיין המשיך להילחם. הבמאי רנאט דאוולטיארוב כינה את הסרט הגרסה שלו ל"האיש שנולד מחדש".
עלילה

דצמבר 1941. הטייס ניקולאי קומלב ממלא בהצלחה פקודה להרוס טור טנקים גרמני הנע לעבר מוסקבה. אך מטוסו של קומלב נפגע על ידי מפציצי האויב והטייס נאלץ לנחות נחיתת אונס את מטוסו IL-2 שלו בקרחת יער נידחת. נראה שהגרוע מכל מאחוריו - הוא שרד את הקרב האווירי. עם זאת, המבחנים רק מתחילים: קומלב הפצוע צריך לנסוע בשביל מדהים, להתגבר על כפור, כאב ורעב, להימלט מזאבים ויחידה מיוחדת של נאצים, שתפקידה למצוא אותו בכל מחיר. הטייס מונחה על ידי הרצון לחיות, אומץ ואהבה. בבית, אולגה מחכה לו, שהתמונה שלה היא שמחממת אותו בקור ועוזר לו להתקדם, אל הישועה. יש לו רק הזדמנות אחת לשרוד על מנת לחזור לאהובתו, לעלות שוב לשמיים ולנצח בקרב על חייו.
שחקנים ודמויות

פיוטר פיודורוב - ניקולאי קומלב (מבוסס על חייו של אלכסיי מארסייב)
אנה פסקובה
פאבל אוסאדצ'י
ניקולוז פאיקרידזה
מקסים אמליאנוב
אלכסיי ברבש
ולרי גרישקו
אלנה דרובישה
גלה מסחי
הפקה

הצילומים החלו בינואר 2019 במחוז נובגורוד. הצילומים נערכו גם באזור דמיאנסק, שם הופל מטוסו של מארסייב בשנת 1942. בנוסף לצילומי חוץ, נערכו צילומי פנים באחד הביתנים של מוספילם, על רקע ירוק, שהוחלף אחר כך. טריילר הסרט יצא לאקרנים ב-3 בינואר 2021. הקרנת הבכורה נקבעה ל-1 במאי 2021, אך מאוחר יותר נדחתה ל-4 בנובמבר של אותה שנה. בשל סגר שהוטל בנובמבר, יציאתו לאקרנים נדחתה לדצמבר 2021.
הערות שוליים

1 2  הטייס, באתר ekinobilet.fond-kino.ru
↑  הטייס, באתר kinobusiness.com
↑  קדימון הסרט (ברוסית)
↑  Вышел трейлер военной драмы «Летчик» с Петром Федоровым
↑  Новгородским журналистам удалось попасть на съемочную площадку фильма «Летчик»
↑  В Девятом павильоне «Мосфильма» идут съемки военной драмы «Летчик» режиссера Рената Давлетьярова
↑  «Лётчик» и «Девятаев» разошлись по разным датам
היפודיון

| היפודיון |
| --- | --- |
 שלד של היפודיון
תקופה
פליוקן-הולוקן כ-5,332,000–8,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: היפודיון
שם מדעי
 Hippidion

שחזור אפשרי
היפודיון (שם מדעי: Hippidion; מילולית: "סוס קטן") הוא סוג של סוס נכחד שחי לפני 5 מיליון שנה באמריקה הצפונית ואמריקה הדרומית וייתכן ששרד עד לפני 8,000 שנה.
מאפיינים

סוס זה דמה מאוד לסוסים המודרניים, הגיע למשקל 250 ק"ג והגיע לגובה 1.4 מטר בכתף, קרוב לגודל של חמור. מבנה עצמות האף מרמז שהיה קרוב למינים נכחדים מאמריקה הצפונית כמו הפליוהיפוס, ממנה היגר דרומה. מספר חוקרים טוענים שהיה קרוב יותר לסוג סוס, בו כל המינים הקיימים של משפחת הסוסיים.
המאובנים של סוס זה התגלו בקליפורניה, ונצואלה, בוליביה, ברזיל, אורוגוואי וצ'ילה. מאובנים שנמצאו בצ'ילה מראים שכנראה אנשים מתרבות קלוביס צדו סוסים אלה.
היפודיון וסוסים אחרים באמריקה הדרומית הוכחדו לפני כ-8,000 שנים, ומאז לא היו סוסים באמריקה הדרומית עד שהובאו בידי הספרדים.
החדר הירוק (הבית הלבן)

החדר הירוק - מבט לכיוון דרום מזרח.
תרשים הקומה הראשונה של הבית הלבן. החדר הירוק מסומן בירוק.
החדר הירוק (באנגלית: The Green Room) הוא אחד מחדרי הקומה הראשונה של הבית הלבן - משכנו של נשיא ארצות הברית המצוי בוושינגטון. חדר זה משמש למטרה של אירוח, ולאורך השנים מקושט בגוונים של ירוק.
החדר הוא חדר רבוע, שאורכו 8.5 על 6.7 מטרים, ולו שש דלתות הפונות אל מסדרון הצלב (Cross Hall), החדר המזרחי, האכסדרה הדרומית והחדר הכחול.
ריהוט

החל מתקופת כהונתו של קלווין קולידג' מקושט החדר הירוק בסגנון ריהוט פדרלי.
בשנת 1971 שופץ החדר, וקירותיו כוסו בבד משי ירוק, אשר נבחר על ידי ג'קלין קנדי בשנת 1962 ולא הותקן בשעתו בשל הירצחו של בעלה, הנשיא ג'ון פיצג'רלד קנדי. בדים אלו עוטרו בדוגמאות בצבעי בז', ירוק ואלמוג, על פי סגנון שהיה נפוץ במאה ה-19.
לכרכובים הסמוכים לתקרה, העשויים עץ ומעוטרים בזהב, צורת סמל ארצות הברית - עיט, שהיה מוטיב מקובל בתקופה הפדרלית של עיצוב הבניין.
שימושים לאורך ההיסטוריה ואירועים היסטוריים

ג'יימס הובן, אדריכל הבית הלבן ייעד חדר זה להיות "חדר האוכל" של המשפחה הנשיאותית. תומאס ג'פרסון שהשתמש בחדר כחדר אוכל כיסה את רצפתו בבד ירוק לשם הגנה עליה, ומאותו מועד החל החדר להיות מכונה "החדר הירוק", אך לא באופן רשמי. נשיאים מאוחרים יותר השתמשו בחדר כחדר אירוח. ג'יימס מונרו השתמש בחדר לצורך משחקי ויסט, ובתקופת כהונתו נקרא החדר "חדר הקלפים". החל מתקופת כהונתו של ג'ון קווינסי אדמס כונה החדר "חדר ההסבה הירוק" באופן רשמי.
בחדר זה חתם הנשיא ג'יימס מדיסון על הכרזת המלחמה הראשונה של ארצות הברית - מלחמת 1812.
האשמת שווא על התעללות מינית בילדים

האשמת שווא על התעללות מינית בילדים היא האשמה נגד אדם אחד או יותר הטוענים כי ביצעו התעללות מינית בילדים כאשר לא בוצעה התעללות על ידי הנאשם או הנאשמים. האשמות כאלה יכולות להיות מובאות על ידי הקורבן לכאורה, או על ידי אדם אחר מטעם הקורבן. סטטיסטיקה על שיעור ההאשמות המתועדות על התעללות מינית בילדים בשנות ה-90 העלו כי השיעור הכולל של האשמות שווא באותה תקופה היה כ-10%.
מתוך הטענות שנקבעו כשגויות, רק חלק קטן של האשמות שווא מקורן בילד, כך הראו המחקרים; רוב ההאשמות הכוזבות מקורן במבוגר שהביא את ההאשמות בשמו של ילד, ומתוכן, רובן הגדול התרחש בהקשר של מאבקי גירושים ומשמורת ילדים.
סוגי האשמות

האשמות שנקבעות כשקריות בהתבסס על ראיות נכונות ניתן לחלק לשלוש קטגוריות:
טענה שקרית לחלוטין בכך שהאירועים שנטען לא התרחשו; לדוגמה: זה יכול להיעשות כדי לנקום במורה ששלל מהם ציון על לימודים, או מעסיק שמנע העלאת שכר או קידום, זה יכול להיעשות למטרות סחיטה ושוחד ועוד.
טענה המתארת אירועים שאכן התרחשו, אך בוצעו על ידי אדם שאינו נאשם, ובהם הנאשם חף מפשע.
טענה שנכונה בחלקה ובחלקה שקרית, בכך שהיא מערבבת תיאורים של אירועים שקרו בפועל עם אירועים אחרים שלא התרחשו.
טענת שווא יכולה להתרחש כתוצאה משקר מכוון מצד המאשים; או שלא במכוון עקב קונפאבולציה (אנ') או מחלה נפשית.
שכיחות

הכחשה של התעללות מינית בילדים על ידי הנאשם או על ידי אחרים היא שכיחה, ומציאותה אינה מתקבלת בקלות (אם כי אין לפרש הכחשה כזו כראיה לאשמה). שיעורי הדיווח עשויים גם להיות נמוכים במידה ניכרת משיעורי ההתעללות בפועל, מכיוון שקורבנות רבים אינם חושפים את ההתעללות שלהם, מה שעלול לגרום לייצוג יתר של האשמות שווא עקב הערכה לא מדויקת של מקרים בפועל של התעללות. מבין מיליוני הדיווחים על התעללות מינית בילדים מדי שנה לסוכנויות ההגנה בארצות הברית (כולל דיווחים נכונים ושקריים כאחד), אין קביעה רשמית לגבי איזה חלק מאלה מייצגים האשמות שווא.
מחקרים רבים שבוצעו בין 1987 ל-1995 העלו כי שיעור האשמות השווא נע נמוך בין 6% לשיא של 35% ממקרי התעללות מינית בילדים שדווחו. מומחים טענו שהסיבה למגוון הרחב של ההבדלים בשיעורים נבעה מקריטריונים משתנים בהם נעשה שימוש במחקרים שונים. בפרט, שיעור אחוזים נמוך יותר נמצאו במחקרים שראו בטענות שווא מבוססות על שקר במכוון, בעוד שהשיעורים הגבוהים יותר דווחו עקב טענות שווא בלא מכוון.
מטה-אנליזה משנת 1992 העלתה שהאשמות שווא מייצגות בין 2% ל-10% מכלל ההאשמות.
דיווחים כוזבים נפוצים יותר בסכסוכי משמורת. נראה שילדים ממעטים להמציא טענות שווא מיוזמתם, אך יטענו טענות שווא אם ייחקרו בכפייה על ידי אנשים המאמינים שהתרחשה התעללות, אך מסרבים לקבל הצהרות של ילדים שלא התעללו בהם (כפי שהיה מקובל במהלך הפאניקה המוסרית של ההתעללות השטנית).
שכיחות > נסיגות שווא

ביטול כוזב מהאשמות של ילדים שעברו התעללות עשוי להתרחש מסיבה אחת או יותר: מתוך בושה או מבוכה; פחד להישלח למשפחת אומנה; תגובת מבוגרים שמובילה אותם להרגיש שהתנהגותם "שגויה" או "רעה"; רצון להגן על העבריין, שעשוי להיות בן משפחה קרוב; פחד להרוס את המשפחה; אימון של בן משפחה מבוגר המתעקש שהילד חוזר בו מההאשמה, ועוד. נסיגות שווא נפוצות פחות כאשר הילד מקבל תמיכה בזמן והולם בעקבות הצהרת ההאשמה.
השפעה על הילד והנאשם

טענות על התעללות מינית יכולות להיות טראומטיות מטבען לילד כשהן שקריות. אנשים המואשמים בכזב בהתעללות מינית מתמודדים לעיתים קרובות עם בעיות רבות משלהם. אופי הפשע שהוטל עליהם מעורר לעיתים קרובות תחושה של בגידה. במקרים מתוקשרים מאוד, לציבור הרחב יש נטייה חזקה להניח סופית שהנאשם אשם, מה שמוביל לסטיגמה חברתית חמורה מאוד. הנאשמים, גם אם יזכו במשפט, הם מסתכנים בפיטוריהם מעבודתם, באיבוד חבריהם ומערכות יחסים אחרות, בהשחתת רכושם או אף החרמה ובהטרדה על ידי מי שסבורים שהם אשמים למרות שאין ראיות המוכיחות את אשמתם.
ראו גם

התעללות מינית בילדים
התעללות בילדים
האשמת שווא
טורף מקוון
הערות שוליים

↑  Edwin J. Mikkelsen, Thomas G. Gutheil, Margaret Emens, False Sexual-Abuse Allegations by Children and Adolescents: Contextual Factors and Clinical Subtypes, American Journal of Psychotherapy 46, 1992-10, עמ' 556–570 doi: 10.1176/appi.psychotherapy.1992.46.4.556
↑  Stephen J. Ceci, Jeopardy in the courtroom : a scientific analysis of children's testimony, Washington, DC : American Psychological Association, 1995, ISBN 978-1-55798-282-7
↑  A. Bentovim, Why do adults sexually abuse children?, BMJ : British Medical Journal 307, 1993-07-07, עמ' 144 doi: 10.1136/bmj.307.6897.144
↑  Arthur H. Green, Factors Contributing to False Allegations of Child Sexual Abuse in Custody Disputes, Child & Youth Services 15, 1991-09-12, עמ' 177–189 doi: 10.1300/J024v15n02_11
↑  Kathleen Coulborn Faller, Child sexual abuse : an interdisciplinary manual for diagnosis, case management, and treatment, New York : Columbia University Press, 1988, ISBN 978-0-231-06470-5
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
ה'רט"ז

ה'רט"ז (5,216) ובקיצור רט"ז – היא שנה עברית  אשר החלה ביום א' בתשרי, אור ל-13 בספטמבר 1455 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1456.
המולד של תשרי חל ביום שישי, שעה אחת ו-697 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה ראשונה לשמיטה, ושנת 10 במחזור העיבור ה-275. תקופת ניסן שבשנה זו היא תחילת שנת 8 (סימנה חיהז) במחזור השמש ה-187.
שנה זו היא שנת 1,387 לחורבן הבית, ושנת 1,767 לשטרות.